el el el el el el el el el el el el el el el el el el el el el el el el el en el el el en el el el el el el el hbs_lat el el el el el el el el en el el el el fr el el el el el el el el fr el el el en el el en el el el el el el el en en el el en el en el el el el el el el el el el el el el el el el el el el el el el el el el el el el el el el el el el el el el el el el en en el el en en el el en en el el el el el el el en en en en en el el el pl es en el el el yue el el en en en el en el el el el el el el el el el el el el
Ο Κιμ Γιονγκ Ουν (κορεατικά: 김정은, Kim Jong-un, ορθή προφορά: Κιμ Τζονγκ-ουν, καθιερωμένος στα ελληνικά (εσφαλμένα) ως Κιμ Γιονγκ Ουν, 8 Ιανουαρίου 1982, 1983 ή 1984) είναι ο ανώτατος ηγέτης της Βόρειας Κορέας από το 2011 και αρχηγός του Εργατικού Κόμματος της Βόρειας Κορέας από το 2012. Είναι το δεύτερο παιδί του Κιμ Τζονγκ-ιλ (1942-2011), τον οποίο διαδέχτηκε μετά τον αιφνίδιο θάνατο του τελευταίου, και της Κο Γιονγκ-Χούι. Είναι ο νεότερος Αρχηγός Κράτους παγκοσμίως και ο πρώτος βορειοκορεάτης αρχηγός που γεννήθηκε μετά την ίδρυση της χώρας. Πριν λάβει την εξουσία, ο Κιμ Γιονγκ-Ουν είχε κάνει σπάνιες δημόσιες εμφανίσεις ενώ πολλές από τις δραστηριότητες του ίδιου και της κυβέρνησής του παραμένουν άγνωστες. Ακόμα και λεπτομέρειες, όπως το ποια χρονιά γεννήθηκε και το ενδεχόμενο να φοίτησε πράγματι σε κάποιο πανεπιστήμιο της Δύσης χρησιμοποιώντας ψευδώνυμο, είναι δύσκολο να επιβεβαιωθούν.
Στρατιωτικό Πανεπιστήμιο Κιμ Ιλ Σουνγκ
Κιμ Γιονγκ Ιλ και Ko Yong-hui
General Secretary of the Workers' Party of Korea (από 2012)
President of the State Affairs Commission (από 2012)
Ανώτατος Διοικητής του Κορεατικού Λαϊκού Στρατού (από 2011)
Ανώτατος Ηγέτης της Βορείου Κορέας (από 2011)
member of the Presidium of the Politburo of the Workers' Party of Korea[6]
Jubilee Medal "75 Years of Victory in the Great Patriotic War 1941–1945" (5  Μαΐου 2020)[7]
Μετάλλιο «Για την επέτειο των 70 χρόνων της Νίκης στον Μεγάλο Πατριωτικό Πόλεμο 1941-1945» (Μαΐου 2015)[8]
Από τα τέλη του 2010, ο Κιμ Γιονγκ-Ουν εμφανίστηκε ως ο εμφανής διάδοχος για την ηγεσία της Λαοκρατικής Δημοκρατίας της Κορέας και μετά τον θάνατο του πατέρα του, ανακοινώθηκε από την Κορεατική Κεντρική Τηλεόραση ότι θα είναι ο "Μεγάλος Διάδοχος". Είναι ηγέτης του Εργατικού Κόμματος της Κορέας (υπήρξε γραμματέας από το 2012 έως το 2016), ηγέτης της Κεντρικής Στρατιωτικής Επιτροπής, ηγέτης της Επιτροπής Κρατικών Υποθέσεων, ανώτατος διοικητής του Κορεατικού Στρατού[9] και μέλος του Πολιτικού Γραφείου του Εργατικού Κόμματος της Κορέας, που είναι το υψηλότερο σε ιεραρχία σώμα λήψης αποφάσεων στην Βόρεια Κορέα. Ο Κιμ Γιονγκ-Ουν ανέβηκε στην κατάταξη του Κορεατικού Στρατού στις 18 Ιουλίου 2012, εδραιώνοντας τη θέση του ως του ανώτατου διοικητή των Ενόπλων Δυνάμεων και αναφέρεται από τα κρατικά μέσα ενημέρωσης της χώρας ως Στρατηγός Κιμ Γιονγκ-ουν ή ως "Ο Στρατηγός".
Το περιοδικό Time τον συμπεριέλαβε στη λίστα με τα «Πρόσωπα με τη Μεγαλύτερη Επιρροή Παγκοσμίως» το έτος 2012.[10] Το περιοδικό Forbes τον κατέταξε στην 46η θέση στη λίστα με τους πιο ισχυρούς ανθρώπους το 2013 και στην τρίτη θέση των Κορεατών μετά τον Μπαν Κι-Μουν και τον Λι Κουν-χι. Στις 12 Δεκεμβρίου 2013, τα δελτία ειδήσεων της Βόρειας Κορέας ανέφεραν ότι ο Κιμ Γιονγκ-Ουν είχε διατάξει την εκτέλεση του θείου του Τζανγκ Σονγκ-τεκ "προδοσίας". Στις 9 Μαρτίου 2014, ο Κιμ Γιονγκ-Ουν εξελέγη βουλευτής στις εκλογές για την Ανώτατη Λαϊκή Συνέλευση, λαμβάνοντας το 100% των ψήφων. Πιστεύεται ευρέως ότι διέταξε τη δολοφονία του ετεροθαλούς αδερφού του Κιμ Τζονγκ-ναμ στη Μαλαισία τον Φεβρουάριο του 2017.
4.1 8ο Συνέδριο του Κόμματος
Οι βορειοκορεατικές αρχές και τα κρατικά ΜΜΕ δηλώνουν ως έτος γέννησης του Κιμ το 1982,[11]όμως οι αξιωματούχοι των μυστικών υπηρεσιών στην Νότια Κορέα πιστεύουν ότι το πραγματικό έτος που γεννήθηκε είναι πιο ύστερα. Πιστεύεται ότι το επίσημο έτος γέννησης του Κιμ άλλαξε για συμβολικούς λόγους, καθώς το 1982 αφορά τα 70 χρόνια από τη γέννηση του παππού του, Κιμ Ιλ Σουνγκ και τα 40 χρόνια μετά την επίσημη ημερομηνία γέννησης του πατέρα του, Κιμ Γιονγκ Ιλ.[12] Σύμφωνα με τον κατάλογο του υπουργείου Θησαυροφυλακίου των ΗΠΑ (US Treasury Department) η επίσημη ημερομηνία γέννησης του Κιμ είναι η 8η Ιανουαρίου 1984.[12]
Ο Κέντζι Φουτζιμότο, ένας γιαπωνέζος σεφ που εργάστηκε κάποτε ως προσωπικός μάγειρας του Κιμ Γιονγκ-Ουν, τον περιέγραψε ως "ένα πιστό αντίγραφο του πατέρα του όσον αφορά το πρόσωπο, το σχήμα του σώματος και την προσωπικότητα".
Η The Washington Post ανέφερε το 2009 ότι οι συμμαθητές του Κιμ Γιονγκ-Ουν θυμόντουσαν πως "περνούσε ώρες φτιάχνοντας σχέδια με μολύβι του γνωστού μπασκετμπολίστα των Σικάγο Μπουλς Μάικλ Τζόρνταν". Είχε εμμονή με το μπάσκετ και τα ηλεκτρονικά παιχνίδια. Στις 26 Φεβρουαρίου 2013, ο Κιμ Γιονγκ-Ουν συνάντησε τον Ντένις Ρόντμαν και καθοδήγησε πολλούς δημοσιογράφους και ρεπόρτερ να αναφέρουν ότι ο Ρόντμαν ήταν ο πρώτος Αμερικανός που είχε συναντήσει ο Κιμ Γιονγκ-Ουν. Ο Ρόντμαν περιέγραψε το ταξίδι του στο ιδιωτικό νησί του Κιμ Γιονγκ-Ουν, "Είναι σαν την Χαβάη ή την Ίμπιζα αλλά είναι ο μοναδικός άνθρωπος που κατοικεί εκεί." Ο καθαρός πλούτος του Κιμ Γιονγκ-Ουν εκτιμάται ότι είναι 5 δις αμερικανικά δολάρια.
Τον Ιούλιο του 2012, ο Κιμ Γιονγκ-Ουν εξέπληξε τον λαό του και παρακολούθησε μια συναυλία της Μπάντας Μόρανμπονγκ. Η συναυλία περιείχε αρκετά στοιχεία της ποπ μουσικής της Δύσης, ιδιαίτερα των Ηνωμένων Πολιτειών. Ο Κιμ Γιονγκ-Ουν πήρε αφορμή από την εκδήλωση αυτή για να παρουσιάσει για πρώτη φορά τη σύζυγό του στο ευρύ κοινό, μια κίνηση που δεν είχε ξανασυμβεί στην Βόρεια Κορέα.
Κατά τη διάρκεια του ταξιδιού του Ντένις Ρόντμαν, ο ανταποκριτής του περιοδικού Vice Ράιαν Ντάφι παρατήρησε ότι "ο ηγέτης ήταν 'κοινωνικά αδέξιος' και δεν έκανε επαφή με τα μάτια όταν αντάλασσε χειραψία".
Σύμφωνα με τον Τσονγκ Σονγκ-τσανγκ του Ινστιτούτου Σέτζονγκ, ο Κιμ Γιονγκ-Ουν προβάλει ένα ορατό ενδιαφέρον για την ευημερία του λαού του και επιθυμεί μια μεγαλύτερη συναναστροφή με αυτόν από ό,τι είχε ο πατέρας του.
Το 2009, δημοσιογραφικά άρθρα ανέφεραν ότι ο Κιμ Γιονγκ-Ουν είναι διαβητικός και υποφέρει από υπέρταση. Είναι γνωστό ότι καπνίζει τσιγάρα.
Ο Κιμ Γιονγκ-Ουν δεν έκανε καμιά δημόσια εμφάνιση για έξι εβδομάδες κατά τον Σεπτέμβριο και Οκτώβριο του 2014. Τα κρατικά μέσα ενημέρωσης ανέφεραν ότι υπέφερε από μια "δυσάρεστη φυσική κατάσταση". Παλιότερα είχε γίνει αντιληπτό ότι κούτσαινε. Όταν έκανε την επανεμφάνισή του, χρησιμοποιούσε ειδικό ραβδί για περπάτημα.
Τον Σεπτέμβριο του 2015, η κυβέρνηση της Βόρειας Κορέας σχολίασε ότι ο Κιμ Γιονγκ-Ουν φαινόταν πως είχε λάβει επιπλέον 30 κιλά σε λίπος μέσα σε ένα διάστημα πέντε ετών, φτάνοντας σε ένα συνολικά εκτιμώμενο σωματικό βάρος των 130 κιλών (290 λίμπρες).
Στις 25 Ιουλίου 2012, τα μέσα ενημέρωσης της Βόρειας Κορέας ανέφεραν για πρώτη φορά ότι ο Κιμ Γιονγκ-Ουν είναι παντρεμένος με την πρώην τραγουδίστρια Ρι Σολ-τζου (Ri Sol-ju, 리설주). Η Ρι, που φαίνεται πως είναι γύρω στα 20, συνόδευε τον Κιμ Γιονγκ-Ουν στις δημόσιες εμφανίσεις του για αρκετές εβδομάδες πριν την ανακοίνωση. Σύμφωνα με έναν βορειοκορεάτη αναλυτή, ο Κιμ Γιονγκ-ιλ είχε βιαστικά ρυθμίσει τον γάμο μετά από ένα εγκεφαλικό που υπέστη το 2008, με τους δυο τους να παντρεύονται το 2009 και να αποκτούν μια κόρη το 2010. Ο Ντένις Ρόντμαν, μετά την επίσκεψή του το 2013, ανέφερε ότι είχαν μια κόρη με το όνομα Κιμ Τζού-ε. Ωστόσο, πηγές της Βόρειας Κορέας θεωρούν ότι θα μπορούσαν να έχουν πολλά παιδιά.
Ο Κιμ Γιονγκ-Ουν συνοδεύεται μερικές φορές από την νεότερη αδερφή του Κιμ Γιο-τζονγκ, για την οποία αναφέρεται πως είναι ειδική για τη δημιουργία της δημόσιας εικόνας του και την οργάνωση δημόσιων εκδηλώσεων για αυτόν. Σύμφωνα με τον Κιμ Γιονγκ-χιουν, καθηγητή βορειοκορεατικών σπουδών στο Πανεπιστήμιο Ντόνγκουκ στη Σεούλ, η προώθηση του Κιμ Γιονγκ-Ουν είναι ένα σημάδι ότι "το καθεστώς του Κιμ Γιονγκ-Ουν έχει διακόψει τη συνύπαρξή του με τα υπολείμματα του προηγούμενου καθεστώτος, του Κιμ Γιονγκ-ιλ, μέσω της αντικατάστασης αυτών με την ελίτ του κόμματος".
Επί προεδρίας του, η χώρα σημείωσε αύξηση του ΑΕΠ σύμφωνα με την ιστοσελίδα www.refinitiv.com κατά 4,6% κατά το 2018 ενώ οι τομείς της οικονομίας της χώρας διανέμονται πλέον ως εξής : Γεωργία 22%, βιομηχανία 48%, υπηρεσίες 30%.
Στις 13 Φεβρουαρίου 2017, ο Κιμ Τζονγκ-ναμ, ο εξόριστος ετεροθαλής αδερφός του Κιμ Γιονγκ-Ουν, δολοφονήθηκε από τον πράκτορα VX ενώ περπατούσε στον Τερματικό σταθμό 2 στον Διεθνή Αερολιμένα της Κουάλα Λουμπούρ.
8ο Συνέδριο του ΚόμματοςΕπεξεργασία
Στο 8ο Συνέδριο του Εργατικού Κόμματος, το οποίο διεξήχθη στις αρχές του Ιανουαρίου του 2021, ο Κιμ εκφώνησε μία αναφορά διάρκειας 9 ωρών στην οποία παραδέχθηκε τα λάθη που έγιναν στο σχέδιο για την οικονομία της χώρας.[13] Επίσης, εξήρε το πυρηνικό πρόγραμμα της χώρας του και χαρακτήρισε ως "τον μεγαλύτερο εχθρό" τις Ηνωμένες Πολιτείες.[14] Το συνέδριο επανέφερε τις λειτουργίες του Γενικού Γραμματέα του Εργατικού Κόμματος της Κορέας, ένας τίτλος ο οποίος είχε απονεμηθεί "αιώνια" στον Κιμ Γιονγκ Ιλ, και εξέλεξε τον Κιμ Γιονγκ Ουν ως Γενικό Γραμματέα.
Marshal of the Democratic People’s Republic of Korea
Στρατάρχης της Λαϊκής Κορεατικής Δημοκρατίας
Grand Marshal of the Democratic People’s Republic of Korea
Αρχιστρατάρχης της Λαϊκής Κορεατικής Δημοκρατίας
Bechtol, Bruce E., Jr. (2014). North Korea and Regional Security in the Kim Jong-un Era: A New International Security Dilemma. Palgrave Macmillan
Lee, Kyo-Duk; Lim, Soon-Hee; Cho, Jeong-Ah; Song, Joung-Ho (2013). Study on the Power Elite of the Kim Jong Un Regime (PDF). Study Series 13-01. Seoul: Korea Institute for National Unification
Kim Jong Un Aphorisms (PDF). 1. Pyongyang: Foreign Languages Publishing House
Thak Song-il; An Su-yong, eds. (January 2014). Supreme Leader Kim Jong Un in the Year 2012 (PDF). Pyongyang: Foreign Languages Publishing House
An Chol-gang, ed. (November 2014). Supreme Leader Kim Jong Un in the Year 2013 (PDF). Pyongyang: Foreign Languages Publishing House
↑ 1,0 1,1 Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: Gemeinsame Normdatei. 1057989533. Ανακτήθηκε στις 14  Οκτωβρίου 2015.
↑ 2,0 2,1 «Store norske leksikon». (Μποκμάλ, Νεονορβηγικά) Μεγάλη Νορβηγική Εγκυκλοπαίδεια. 1978. Kim_Jong-un.
↑ 3,0 3,1 GeneaStar. jongunkim.
↑ 4,0 4,1 elcomercio .pe /mundo /actualidad /kim-jong-educado-suiza-casado-ex-estrella-pop-perfil-noticia-487312.
↑ www .thesun .co .uk /news /11484812 /who-are-kim-jong-uns-children /.
↑ nkinfo .unikorea .go .kr /nkp /theme /getPowerStructureDang .do. Ανακτήθηκε στις 31  Αυγούστου 2020.
↑ «B kaHyH пpaздHиka Beлиkoй Пoбeды». (Ρωσικά) Ρωσική πρεσβεία στη Βόρεια Κορέα. 5  Μαΐου 2020. Ανακτήθηκε στις 7  Μαΐου 2020.
↑ «Korea Today» (Αραβικά, Κινεζικά, Γαλλικά, Αγγλικά, Ισπανικά, Ρωσικά) 2015.
↑ Kim Jong Un Αρχειοθετήθηκε 2013-08-14 στο Wayback Machine., The 100 Most Influential People in the World, Time Magazine, Απρίλιος 2012.
↑ «Everything you need to know about North Korean leader Kim Jong Un». ABC News. Αρχειοθετήθηκε από το πρωτότυπο στις 2018-06-14. https://web.archive.org/web/20180614033508/https://abcnews.go.com/International/north-korean-leader-kim-jong/story?id=46804057. Ανακτήθηκε στις 2018-06-15.
↑ 12,0 12,1 Szoldra, Paul; Bondranenko, Veronika (2017-04-19). «How North Korean leader Kim Jong-un, 33, became one of the world's scariest dictators». The Independent. Αρχειοθετήθηκε από το πρωτότυπο στις 2018-06-15. https://web.archive.org/web/20180615214533/https://www.independent.co.uk/news/world/how-north-korean-leader-kim-jong-un-33-became-one-of-the-worlds-scariest-dictators-a7691396.html. Ανακτήθηκε στις 2018-06-15.
↑ Shin, Mitch (2021-01-07). «North Korea Party Congress Begins With Kim Jong Un’s Confession of Failure on the Economy». The Diplomat. https://thediplomat.com/2021/01/north-korea-party-congress-begins-with-kim-jong-uns-confession-of-failure-on-the-economy/.
↑ Gallo, William (2021-01-08). «RNorth Korea Calls US ‘Biggest Enemy,’ Vows to Develop More Nukes». Voice of America. https://www.voanews.com/east-asia-pacific/north-korea-calls-us-biggest-enemy-vows-develop-more-nukes.
↑ Η παρένθεση στην ελληνική απόδοση δηλώνει πως δεν υπάρχει το αντίστοιχο του κορεατικού βαθμού στα ελληνικά